**Délegyháza Község Önkormányzata Képviselő-testületének**

**.../.... (...) önkormányzati rendelete**

**a Képviselő-testület Szervezeti és Működési Szabályzatáról szóló 7/2021.(VI.29.) önkormányzati rendelet módosításáról**

Délegyháza Község Önkormányzatának Képviselő-testülete az Alaptörvény 32. Cikk (2) bekezdésében meghatározott eredeti jogalkotói hatáskörében, az Alaptörvény 32. Cikk (1) bekezdés d) pontjában meghatározott feladatkörében eljárva a következőket rendeli el:

**1. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 4. §-a a következő (2a) bekezdéssel egészül ki:

„(2a) Délegyháza önállósága elhatározásának napját a Helyi Értéktár Bizottság javaslata alapján a Képviselő-testület április 24. napjában határozza meg.”

**2. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 9. § (1) bekezdése helyébe a következő rendelkezés lép:

„(1) A képviselő-testület létszáma 9 fő, amelynek a polgármester is tagja.”

**3. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 10. § (1) és (2) bekezdése helyébe a következő rendelkezések lépnek:

„(1) A képviselő-testület határozatképes, ha az ülésen a települési képviselőknek több mint a fele jelen van, ez 5 fő jelenlétét jelenti.

(2) A minősített többséghez a megválasztott települési képviselők több mint a felének, azaz legalább 5 főnek a szavazata szükséges.”

**4. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 17. § (3) bekezdése helyébe a következő rendelkezés lép:

„(3) A közmeghallgatást a Képviselő-testület a Művelődési Házban tartja. A közmeghallgatás meghívóját az önkormányzat hirdetőtábláin, valamint a község honlapján közzé kell tenni.”

**5. §**

(1) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 31. § (1) bekezdése helyébe a következő rendelkezés lép:

„(1) A napirendi pont tárgyalását maximum 3-3 perces szóbeli kiegészítés előzheti meg. Ennek megtételére az előterjesztő és a tárgy szerint illetékes bizottság elnöke jogosult.”

(2) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 31. § (4) bekezdése helyébe a következő rendelkezés lép:

„(4) A kérdések elhangzása után a válaszadás, majd a tanácskozási joggal felruházott személyek hozzászólása következik. Ha ugyanaz a személy ugyanazon napirendi ponttal kapcsolatban másodszor is hozzászólásra jelentkezik, az ülésvezető a második hozzászólást 1 percre korlátozhatja. Nem vonhatja meg a szót a tanácskozási joggal rendelkezőtől az ülésvezető, ha az a napirendhez szól, és a hozzászólás nem a hozzászólása ismétlését tartalmazza.”

**6. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 33. § (3) bekezdése helyébe a következő rendelkezés lép:

„(3) A Magyarország helyi önkormányzatairól szóló 2011. évi CLXXXIX. törvény, 48. § (3) bekezdésében és 55. § (1) bekezdésében meghatározott esetekben, az ott meghatározottak szerint, valamint az egyéb jogszabályokban meghatározott ügyekben a Képviselő-testület név szerinti szavazást tart.”

**7. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 41. § (2) bekezdése helyébe a következő rendelkezés lép:

„(2) A polgármester gondoskodik az összetett vagy több szerv közreműködését igénylő határozatok végrehajtásának tervszerű ütemezéséről. Megszervezi a bizottságok, ideiglenes bizottságok, intézményvezetők, Civil Fórum, civil szervezetek közreműködését a végrehajtási feladatokban és azok ellenőrzésében.”

**8. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 43. § (4) bekezdés e) pontja helyébe a következő rendelkezés lép:

*(Előzetes lakossági fórumot lehet tartani:)*

„*e)* a polgármester által meghatározott valamely közérdeklődésre számot tartó ügy tárgyalása előtt.”

**9. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 45. § (1) bekezdése helyébe a következő rendelkezés lép:

„(1) A Képviselő-testület bizottsági szervezetét az alábbiak szerint határozza meg:

*a)* Pénzügyi – Fejlesztési – Ügyrendi Bizottság: 3 taggal,

*b)* Szociális – Egészségügyi Bizottság: 3 taggal,

*c)* Oktatási – Kulturális – – Ifjúsági - Sport Bizottság: 3 taggal,

*d)* Egészségügyi Bizottság: 3 taggal.”

**10. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 48. § (1) bekezdés b) és c) pontja helyébe a következő rendelkezések lépnek:

*(Az illetékes bizottság állásfoglalása nélkül nem nyújthatók be a képviselő-testületnek az)*

„*b)* településfejlesztési koncepciókra, programokra, rendezési tervekre;

*c)* a vagyonrendeletben meghatározott esetekben az önkormányzati tulajdon hasznosítására;”

**11. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet a következő 49/A. §-sal egészül ki:

**„49/A. §**

A kötelezettségeit megszegő bizottsági tag megállapított tiszteletdíja legfeljebb 25%-kal, maximum 12 havi időtartamra csökkenthető a képviselő-testület egyszerű többséggel hozott eseti döntésével. Ismételt kötelezettségszegés esetén a csökkentés újra megállapítható.”

**12. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet V. Fejezete a következő 52/A. §-sal egészül ki:

**„52/A. §**

A Képviselő-testület a munkájának előkészítése és előzetes véleményezése céljából legfeljebb 15 tagú Civil Fórumot hozhat létre. A Civil Fórum tagjait elsődlegesen a helyi civil szervezetek tagjai közül a Képviselő-testület választja meg a polgármester indítványára. A Civil Fórum negyedévente, a Képviselő-testület felhívására és a Képviselő-testület által meghatározott témák megtárgyalása céljából ülésezik. A Civil Fórum tagjai maguk közül a Fórum alakuló ülésén elnököt választanak, akit a Képviselő-testület ülésére a Civil Fórum által tárgyalt témakörök tárgyalásakor meg kell hívni.”

**13. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 57. § (3) és (4) bekezdése helyébe a következő rendelkezések lépnek:

„(3) A Képviselő-testület határozattal hagyja jóvá Polgármesteri Hivatal belső szervezeti tagozódását, létszámát, munkarendjét, valamint ügyfélfogadási rendjét**.** A hivatal belső szervezeti tagozódását, munka- és ügyfélfogadási rendjét tartalmazó döntésre a polgármester tesz javaslatot a jegyző javaslatára.

(4) A Polgármesteri Hivatal, mint költségvetési szerv alapító okirattal rendelkezik, és gazdasági szervezetének a gazdálkodással összefüggő feladatait, a vezetők és dolgozók feladat-, hatás-, és jogkörét a Polgármesteri Hivatal Gazdasági Szervezetének Ügyrendje című szabályzat tartalmazza. Az Ügyrendet a jegyző készíti el és a polgármester hagyja jóvá a Szervezeti és Működési Szabályzat mellékleteként.”

**14. §**

(1) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 1. melléklete az 1. melléklet szerint módosul.

(2) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 2. melléklete helyébe a 3. melléklet lép.

(3) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 5. melléklete helyébe a 4. melléklet lép.

(4) A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 11. melléklete helyébe a 2. melléklet lép.

**15. §**

A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet

*a)* 5. § (2) bekezdésében a „Képviselő-testület” szövegrész helyébe a „Polgármester” szöveg,

*b)* 5. § (7) bekezdés a) pontjában a „Megyei” szövegrész helyébe a „Vármegyei” szöveg,

*c)* 6. § (3) bekezdésében a „Képviselő-testület” szövegrész helyébe a „Polgármester” szöveg,

*d)* 34. § (4) bekezdésében az „a közigazgatási hatósági eljárás és szolgáltatás általános szabályairól szóló 2004. évi CXL” szövegrész helyébe az „az általános közigazgatási rendtartásról szóló 2016. évi CL” szöveg,

*e)* 39. § (2) bekezdésében a „Megyei” szövegrész helyébe a „Vármegyei” szöveg,

*f)* 45. § (2) bekezdésében az „összeférhetetlenség megállapítására” szövegrész helyébe az „összeférhetetlenség és a méltatlanság megállapítására” szöveg,

*g)* 47. § (3) bekezdésében a „megbízott” szövegrész helyébe a „legidősebb képviselő” szöveg

lép.

**16. §**

Hatályát veszti a Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 51. §-a.

**17. §**

(1) Ez a rendelet – a (2) bekezdésben foglalt kivétellel – a kihirdetését követő harmadik napon lép hatályba.

(2) A 2. §, a 3. §, a 7. §, a 9. §, a 11. §, a 12. §, a 14. § (2) és (3) bekezdése, a 16. §, a 3. melléklet és a 4. melléklet 2024. október 1-jén lép hatályba.

Délegyháza, 2024. augusztus ….

|  |  |
| --- | --- |
| dr. Riebl Antal  polgármester | dr. Molnár Zsuzsanna  jegyző |

A rendelet kihirdetve:

Délegyháza, 2024. augusztus …

|  |  |
| --- | --- |
|  | dr. Molnár Zsuzsanna  jegyző |

*1. melléklet az .../... . (... . ... .) önkormányzati rendelethez*

1. A Képviselő-testület Szervezeti és Működési Szabályzatáról szóló 7/2021. (VI. 29.) önkormányzati rendelet 1. melléklet 3. pont helyébe a következő pont lép:

„3. **A** **jegyző önmagának tartja fent**:   
A bírósággal, ügyészséggel kapcsolatos mindennemű irat, levelezés kiadmányozását, ha a peres fél, érintett a Polgármesteri Hivatal, valamint a munkáltatói jogkörök gyakorlását.”

*2. melléklet az .../... . (... . ... .) önkormányzati rendelethez*

„*11. melléklet*

(A melléklet szövegét a(z) 11. melléklet.pdf elnevezésű fájl tartalmazza.)”

*3. melléklet az .../... . (... . ... .) önkormányzati rendelethez*

„*2. melléklet*

**Bizottságok elnevezése feladat- és hatásköre, a képviselő-testület által bizottságaira átruházott feladat- és hatáskörök**

1. **Pénzügyi - Fejlesztési – Ügyrendi Bizottság:**

1.1. a képviselő-testület gazdálkodással kapcsolatos döntések előkészítése, véleményezése, végrehajtásának ellenőrzése,

1.2. javaslattal él a helyi adók bevezetésére, mértékére, kedvezmények megállapítására,

1.3. részt vesz a pályázatok, közbeszerzések előkészítésében, lebonyolításában,

1.4. az önkormányzat gazdálkodásában ésszerű takarékossági javaslatokat dolgoz ki, javaslattal él a település fejlesztéséhez szükséges tervek készítésére, végzi ezek előkészítését, figyelemmel kíséri végrehajtását,

1.5. javaslatokat dolgoz ki a képviselő-testület felé a település közterületeinek, kulturáltabb, esztétikusabb kialakítására,

1.6. javaslatokat dolgoz ki a képviselő-testület felé a település egészét vagy egy részét érintő fejlesztésére,

1.7. összehangolja a helyi szerveződések, alapítványok, szervezetek településért végzendő munkáját,

1.8. előterjesztéssel él a képviselői, bizottsági tiszteletdíjakkal kapcsolatos ügyekben,

1.9. javaslatot tesz a polgármester, alpolgármester juttatásaival kapcsolatban,

1.10. közreműködik az önkormányzat rendeletei, szabályzatai kidolgozásában, véleményezésében, vizsgálja a helyi rendeletek hatályosulását,

1.11. javaslattal él rendelet, egyéb szabályozás készítésére,

1.12. figyelemmel kíséri az önkormányzat és szervei törvényes működését,

1.13. előkészíti a polgármester szabadsága kiadását, testület elé terjesztését,

1.14. kezeli a vagyonnyilatkozatokat,

1.15. javaslatot dolgoz ki az önkormányzati feladat ellátások formáira, módjaira, (társulás), figyelemmel kíséri az önkormányzati társulások hatékonyságát, gazdaságosságát

1.16. összeférhetetlenséggel, méltatlansággal kapcsolatos feladatok ellátása

1.17. előkészíti, szervezi a lakossági fórumokat,

1.18. végzi mindazon feladatokat, amelyet a képviselő-testület számára meghatároz.

2. **Oktatási - Kulturális – Ifjúsági -** **Sport Bizottság:**

2.1. kulturális feladat - és hatáskörében javaslattal él az önkormányzat kulturális és ifjúsági feladatai meghatározásához, ellátáshoz, bővítéséhez, módosításához,

2.2. felmérést végez a feladatkörét érintő lakossági igényekről, javaslattal él a képviselő-testület felé azok kielégítésére,

2.3. az önkormányzat oktatási, kulturális és ifjúsági feladata ellátását folyamatosan figyelemmel kíséri, javaslatokat dolgoz ki azok hatékonyabb, racionálisabb ellátására,

2.4. előkészíti és véleményezi az intézményeket fenntartó, működtető önkormányzat programjait, terveit,

2.5. véleményezi az oktatási intézmények fenntartó által jóváhagyandó dokumentumait,

2.6. közreműködik az önkormányzat – feladatkörét érintő - rendeletei, szabályzatai kidolgozásában, véleményezésében,

2.7. szervezi a községi rendezvényeket, részt vesz a községi rendezvények előkészítésében

2.8. végzi mindazon feladatokat, amelyet a képviselő-testület számára meghatároz.

3. **Szociális Bizottság:**

3.1. összehangolja a község szociális, gyermekvédelmi feladatait,

3.2. a település egészét, vagy nagy részét érintő felméréseket, elemzéseket végez a Képviselő-testület részére,

3.3. javaslattal él a feladatkörét érintő helyi rendeletek kidolgozásához, módosításához,

3.4. összehangolja a szociális, gyermekvédelmi feladatokat végzők tevékenységét,

3.5. eljár a hatáskörébe átruházott (hatósági) ügyekben,

3.6. felméréseket végez a lakossági igényekről,

3.7. végzi mindazon feladatokat, amelyeket a képviselő-testület számára meghatároz.

4. **Egészségügyi Bizottság:**

4.1. az egészségügyi ellátás terén fejlesztési elképzeléseket dolgoz ki, illetve ezeket döntésre előkészíti.

4.2. az egészségügyben dolgozók feladatvégzését szükség esetén összehangolja,

4.3. a település egészét, vagy nagy részét érintő felméréseket, elemzéseket végez a Képviselő-testület részére,

4.4. javaslattal él a feladatkörét érintő helyi rendeletek kidolgozásához, módosításához,

4.5. felméréseket végez a lakossági igényekről.

4.6. rendkívüli helyzetekben előkészíti az egészségügyi intézkedéseket

5. **A képviselő-testület által a bizottságokra ruházott feladat-és hatáskörök: A Szociális Bizottságra:**

5.1. rendkívüli települési támogatás

5.2. települési gyermeknevelési támogatás

5.3. települési ápolási támogatás

5.4. települési segélyhívó távfelügyeleti támogatás

5.5. tüzelő támogatás”

*4. melléklet az .../... . (... . ... .) önkormányzati rendelethez*

„*5. melléklet*

1. Dr. Riebl Antal polgármester

2. Bednárik László képviselő

3. Darabos Zsuzsanna képviselő

4. Derzsi Katalin képviselő

5. Marossy Károly József képviselő

6. Márton Gergő képviselő

7. Szabó Csabáné képviselő

8. Szabóné Pál Orsolya Marianna képviselő

9. Válóczi Tünde képviselő”

Általános indokolás

A Képviselő-testület Szervezeti és Működési Szabályzatát áttekintve tapasztaltuk, hogy szükséges annak jogszabályváltozások miatti módosítása (pl. vármegye, Ákr., településfejlesztési koncepció, Polgármesteri Hivatal szabályozása, név szerinti szavazás, stb.), valamint vannak olyan rendelkezések, melyek a gyakorlati élettel nem állnak összhangban, a veszélyhelyzetek és egyéb rendkívüli körülmények miatt a gyakorlathoz szükséges igazítani a rendelkezéseket.

A Helyi Értéktár Bizottság a rendelkezésére álló korabeli dokumentumokból megállapította, hogy 1949. április 24-én született döntés Délegyháza település önállóságának elhatározásáról, így a javaslat szerint április 24. napjában került kijelölésre a település önállósága elhatározásának emléknapja, melyet javasolunk az SZMSZ-ben a jelképeknél szabályozni.

A lakosságszám emelkedés miatt a 2024. évi önkormányzati választásokon már nem 6, hanem 8 egyéni listás önkormányzati képviselő került megválasztásra, így 2024. október 1-től nő a képviselői létszám, a korábbi 6 +1 (7) főről 8 + 1 (9) főre, melyet október 1-jei hatállyal az SZMSZ-em is szükséges átvezetni, mint ahogy a névsort is, valamint a minősített többséghez, és a határozatképességhez szükséges létszámot is.

A Képviselő-testület szélesebb nyilvánosságot kíván biztosítani a munkájának, és minél szélesebb körben kívánja bevonni a lakosságot, a helyi civil szerveződéseket, és az intézményeket az előterjesztések előkészítésébe, véleményezésébe, végrehajtásába, a feladatok megoldásába. Ennek keretében pl. ún. Civil Fórum létrehozásának lehetőségét vezetjük be a tanácsadó testületek között, melynek tagjait a Képviselő-testület választhatja meg a helyi civil szervezetek tagjai közül. A Civil Fórum negyedévente, a Képviselő-testület felhívására és a Képviselő-testület által meghatározott témák megtárgyalása céljából ülésezne.

Indokolt a Szociális - Egészségügyi Bizottság ketté választása önálló bizottságokra, annak érdekében, hogy az egészségügyi ellátást és a lakosság egészségügyi helyzetét érintő problémák minél hatékonyabban megoldhatóvá váljanak, a lakossági igények felmérésre kerüljenek, és esetleges rendkívüli/veszélyhelyzetek esetén a szükséges egészségügyi intézkedések előkészítése, koordinálása minél eredményesebben megtörténjen. A Szociális Bizottság feladata maradna a Bizottság eddigi főtevékenységét érintő szociális feladatok, elsődlegesen az átruházott hatáskörben megvalósuló hatósági feladatok ellátása, és a lakosság szociális igényeinek felmérése, s ezek érvényesítése a rendelet-alkotás során.

Indokolt továbbá az Oktatási - Kulturális - Sport Bizottság feladatainak kiegészítése az ifjúsági feladatokkal, mely egyre sürgetőbb feladatot jelent a Képviselő-testület számára.

Igényként merült fel, hogy szankcionálni szükséges a képviselők és bizottsági tagok kötelezettségszegéseit, mely az SZMSZ-ben a képviselők vonatkozásában eddig is benne szerepelt, hiszen az Mötv. ezt előírja, a bizottsági tagoknál azonban nem, így kiegészítésre került az SZMSZ ezzel a rendelkezéssel, a képviselőkre vonatkozó szabályozással egyezően.

Tekintettel arra, hogy az utcabizalmi rendszer a gyakorlatban nem működik, javasoljuk az arra vonatkozó rendelkezések hatályon kívül helyezését, azzal a várakozással, hogy a Civil Fórum átveszi az utcabizalmi rendszer feladatait is.

Részletes indokolás

**Az 1. §-hoz**

Az Értéktár Bizottság a rendelkezésére álló korabeli dokumentumokból megállapította, hogy 1949. április 24-én született döntés Délegyháza település önállóságáról, így április 24. napjában jelöli ki a Képviselő-testület a település önállósága elhatározásának emléknapját.

**A 2. §-hoz és a 3. §-hoz**

A lakosságszám emelkedés miatt 2024. október 1-től nő a képviselői létszám, a korábbi 6 +1 főről 8 + 1 főre.

**A 4. §-hoz**

A veszélyhelyzetek és egyéb rendkívüli körülmények miatt a gyakorlathoz szükséges igazítani a rendelkezéseket.

**Az 5. §-hoz**

A gyakorlathoz szükséges igazítani a rendelkezéseket.

**A 6. §-hoz, a 10. §-hoz, a 13. §-hoz és a 15. §-hoz**

A jogszabályváltozásokhoz szükséges igazítani ezen rendelkezéseket.

**A 7. §-hoz, a 8. §-hoz és a 12. §-hoz**

A Képviselő-testület szélesebb nyilvánosságot kíván biztosítani a munkájának, és minél szélesebb körben kívánja bevonni a lakosságot, a helyi civil szerveződéseket, és az intézményeket az előterjesztések előkészítésébe, véleményezésébe, a feladatok megoldásába.

**A 9. §-hoz**

Indokolt a Szociális - Egészségügyi Bizottság ketté választása önálló bizottságokra, annak érdekében, hogy az egészségügyi ellátást és a lakosság egészségügyi helyzetét érintő problémák minél hatékonyabban megoldhatóvá váljanak, és esetleges rendkívüli/veszélyhelyzetek esetén a szükséges intézkedések előkészítése, koordinálása minél eredményesebben megtörténjen.

Szükséges továbbá az Oktatási - Kulturális - Sport Bizottság feladatainak kiegészítése az ifjúsági feladatokkal, mely egyre sürgetőbb feladatot jelent a Képviselő-testület számára.